പൂച്ചയുടെ സന്തോഷവും ദുഃഖവും അറിയാം ആപ്പുമായി കനേഡിയന് ഡെവലപ്പര്മാര് പൂച്ച സ്നേഹികള് ഒരുപാടുണ്ട് ഇൗ ലോകത്ത്. എപ്പോഴും തൊട്ടുതലോടിയും വിലകൂടിയ ഭക്ഷണവും കളിപ്പാട്ടങ്ങളും നല്കിയുമൊക്കെ പൂച്ചക്ക് സ്നേഹം നല്കാറുണ്ടെങ്കിലും തങ്ങളുടെ സാമീപ്യത്തില് പൂച്ച സന്തോഷവാനാണോ എന്ന് അറിയാന് എപ്പോഴെങ്കിലും ആഗ്രഹിച്ചിട്ടുണ്ടോ...? അപ്പോള് പൂച്ചയുടെ സന്തോഷവും ദുഃഖവും ഉടമകള്ക്ക് എങ്ങനെ അറിയാന് കഴിയും..? എന്നായിരിക്കും ചോദ്യമുയരുക.എന്നാല്, അത്തരക്കാര്ക്ക് സന്തോഷവാര്ത്തയുമായി എത്തിയിരിക്കുകയാണ് ഒരു കൂട്ടം കനേഡിയന് ആപ്പ് ഡെവലപ്പര്മാര്. നിങ്ങളുടെ പൂച്ച സന്തോഷവാനാണോ എന്ന് അറിയാന് സഹായിക്കുന്ന ആപ്പാണ് അവര് വികസിപ്പിച്ചിരിക്കുന്നത്. സില്വെസ്റ്റര്.എ.െഎ എന്ന അനിമല് ഹെല്ത്ത് ടെക്നോളജി കമ്ബനി വികസിപ്പിച്ചെടുത്ത ആപ്പിെന്റ പേര് ടാബ്ലി Tably എന്നാണ്.ഫോണിലെ കാമറ ഉപയോഗിച്ചാണ് പൂച്ചയുടെ വികാരം കണ്ടുപിടിക്കുന്നതെന്ന് ആപ്പ് ഡെവലപ്പര്മാര് വ്യക്തമാക്കുന്നു. പൂച്ചയുടെ ചെവി, തല എന്നിവയുടെ സ്ഥാനം, കണ്ണുകളുടെ ഇറുക്കം, മൂക്കിെന്റയും വായുടെയും ഭാവ വ്യത്യാസങ്ങള്, പൂച്ചമീശയുടെ നീക്കങ്ങള്, തുടങ്ങിയവ നിര്മിത ബുദ്ധിയുടെ സഹായത്തോടെ കാമറയുപയോഗിച്ച് നിരീക്ഷിച്ചാണ് പൂച്ചയുടെ സന്തോഷവും ദുഃഖവുമൊക്കെ കണ്ടെത്തുന്നതെന്ന് ഡെവലപ്പര്മാര് സാക്ഷ്യപ്പെടുത്തുന്നു. ഇത് പൂച്ചയ്ക്ക് വേദനയുണ്ടോ.. ഇല്ലയോ.. എന്ന് അറിയാന് മനുഷ്യരെ സഹായിക്കുന്നു.. മെഷീന് ലേണിംഗും നിരവധി ചിത്രങ്ങളും ഉപയോഗിച്ച് അത് കണ്ടെത്താനാകും വിധം ഒരു മെഷീനെ പരിശീലിപ്പിക്കാന് ഞങ്ങള്ക്ക് സാധിച്ചു സില്വെസ്റ്റര്.എ.െഎയുടെ വെഞ്ച്വര് ലീഡ് മൈക്ക് പ്രീസ്റ്റ് പറഞ്ഞു.